Thomas Gaardsøe opgav sidst i 2006 kampen mod de mange skader og forlod West Bromwich Albion i England. Herefter vendte han næsen mod Aalborg og AaB, hvor han i dag er glad for at kunne hjælpe sin gamle klub - I og med, at jeg er herude, ser jeg de fleste kampe, de spiller og snakker selvfølgelig med spillerne. Der er nogle af dem, der kommer hen til mig, så vi kan udveksle erfaringer, og jeg kan give dem nogle værktøjer, hvis de spørger om det. Jeg følger meget med i AaB og er selvfølgelig utrolig glad for, at det går dem, som det gør, siger Gaardsøe til bold.dk. Og det er ikke kun SAS Liga-duksene i AaB, der nyder godt af Gaardsøes erfaring, som han gladelig deler ud af. - Jeg coacher på det defensive på juniorholdet. Jeg har en masse erfaringer, jeg kan give videre til dem, og de virker glade for det, så det er også rimelig rart at blive bekræftet på den måde, så det ikke er helt spildt, det man har været gennem, siger Gaardsøe, der i øjeblikket også snuser til tid rollen som ekspert og medkommentator på tv.

Referat:
Den fodboldinvalide Thomas Gaardsøe har atter sin daglige gang i AaB og kan ikke slippe fodbolden helt